FPT จ่อขายทรัพย์สินกว่า 600 ลบ. เข้ากอง “FTREIT” เล็งใช้เงินพัฒนาโรงงาน-จ่ายคืนหนี้
FPT จ่อขายทรัพย์สินกว่า 600 ลบ. เข้ากอง “FTREIT” เล็งใช้เงินพัฒนาโรงงาน-จ่ายคืนหนี้
FPT เตรียมขายทรัพย์สินอาคาร-โรงงานมูลค่า 631-652 ล้านบาท เข้ากอง “FTREIT” เล็งใช้เงินลุยพัฒนาโรงงาน-ชำระคืนหนี้บางส่วน
8 พ.ค. 2562

บริษัท เฟรเซอร์ส พร็อพเพอร์ตี้ (ประเทศไทย) จำกัด (มหาชน) หรือ FPT ระบุว่า ที่ประชุมคณะกรรมการบริษัทเมื่อวานนี้ (7 พ.ค.) อนุมัติให้บริษัทเสนอขายทรัพย์สิน ให้แก่ทรัสต์เพื่อการลงทุนในอสังหาริมทรัพย์และสิทธิการเช่าอสังหาริมทรัพย์เพื่ออุตสาหกรรม เฟรเซอร์ส พร็อพเพอร์ตี้ (FTREIT) ได้แก่ อาคารโรงงานจำนวนประมาณ 14 โรงงาน พื้นที่ใช้สอยประมาณ 35,405 ตารางเมตร (ตร.ม.) มูลค่าประมาณ 631-652 ล้านบาท ขณะที่มูลค่าตามบัญชีของทรัพย์สิน อยู่ที่ประมาณ 95 ล้านบาท ซึ่งคาดว่าจะโอนกรรมสิทธิ์ และ/หรือสิทธิการเช่า ภายในวันที่ 30 ก.ย.62
สำหรับเงินที่ได้จากการขายทรัพย์สินดังกล่าวบริษัทจะนำไปใช้ในการพัฒนาอาคารโรงงาน คลังสินค้า และ/หรือ ชำระคืนหนี้บางส่วน